**RÁMCOVÁ ZMLUVA O PODMIENKACH PREVODU KONTRAKTOV A FINANČNOM VYSPORIADANÍ**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“)

(ďalej len „**Zmluva**“)

Obchodné meno: [\*]  
Sídlo: [\*]

IČO: [\*]

DIČ: [\*]  
IČ DPH: [\*]  
štatutárny orgán: [\*]   
Bankové spojenie: [\*]  
Bežný účet: [\*]  
IBAN: [\*]  
BIC (SWIFT): [\*]  
Spoločnosť je zapísaná v Obchodnom registri Okresného súdu [\*], oddiel: [\*], vložka č. [\*]

e-mail: [\*]

(ďalej len „**Odosielateľ**“ alebo „**Prijímateľ**“)

a

Obchodné meno: [\*]  
Sídlo: [\*]

IČO: [\*]

DIČ: [\*]  
IČ DPH: [\*]  
štatutárny orgán: [\*]   
Bankové spojenie: [\*]  
Bežný účet: [\*]  
IBAN: [\*]  
BIC (SWIFT): [\*]  
Spoločnosť je zapísaná v Obchodnom registri Okresného súdu [\*], oddiel: [\*], vložka č. [\*]

e-mail: [\*]

(ďalej len „**Prijímateľ** alebo **„Odosielateľ**“)

(Odosielateľ a Prijímateľ ďalej spoločne len „**Zmluvné strany**" alebo jednotlivo „**Zmluvná strana**“)

S ohľadom na to, že

* Zmluvné strany sú poskytovateľmi podporných služieb prevádzkovateľovi prenosovej sústavy - spoločnosti Slovenská elektrizačná prenosová sústava, a. s., Mlynské nivy 59/A, 823 84 Bratislava (ďalej len „**spoločnosť SEPS**“) a majú so spoločnosťou SEPS uzatvorenú Rámcovú zmluvu o poskytovaní podporných služieb a dodávke regulačnej elektriny (ďalej len „**Rámcová zmluva**“);
* Zmluvné strany majú uzatvorené konkrétne kontrakty na poskytovanie podporných služieb (ďalej len „**Kontrakt**“), ktoré majú záujem v budúcnosti medzi sebou prevádzať;
* Zmluvné strany sú používateľmi elektronickej Platformy FLEXIGATE, slúžiacej ako virtuálny priestor určený na vyhľadávanie záujemcov o prevod (nákup a predaj) Kontraktov (ďalej len „**Platforma FLEXIGATE**“) prevádzkovanej spoločnosťou Flexigate, s.r.o. IČO: 177 984 42,se sídlem Za Strahovem 339/20, Břevnov 169 00 Praha 6, zapsanou v obchodním rejstříku vedeném Krajským soudem v Brně, sp. zn. C 131547 (ďalej len „**Prevádzkovateľ platformy**“);
* využívaním Platformy FLEXIGATE bude medzi Zmluvnými stranami dochádzať k Vygenerovaniu obchodov v súlade s ustanoveniami Všeobecných obchodných podmienok Platformy FLEXIGATE, v dôsledku čoho majú Zmluvné strany záujem rámcovo upraviť svoje následné práva a povinnosti nasledujúce po procese vzájomného vyhľadania prostredníctvom Platformy FLEXIGATE;
* uzatvárajú Zmluvné strany túto Zmluvu.

**Predmet Zmluvy**

* 1. Predmetom tejto Zmluvy je úprava vzájomných práv a povinností Zmluvných strán v prípade prevodu práv a povinností z Kontraktu, t. j. v prípade, ak Odosielateľ prevádza Kontrakt, ktorý má uzatvorený so spoločnosťou SEPS na poskytovanie podporných služieb, resp. jeho časť, na Prijímateľa.
  2. Ktorákoľvek zo Zmluvných strán môže byť počas trvania zmluvného vzťahu založeného touto Zmluvou v prípade jednotlivých konkrétnych prevodov v pozícii Odosielateľa alebo Prijímateľa podľa tejto Zmluvy, pričom za Odosielateľa sa považuje tá Zmluvná strana, ktorá má so spoločnosťou SEPS uzatvorený konkrétny Kontrakt a má záujem ho previesť a za Prijímateľa tá Zmluvná strana, ktorá má záujem nadobudnúť Kontrakt (resp. jeho časť) a na jeho základe poskytovať podporné služby spoločnosti SEPS.
  3. Po spárovaní Zmluvných strán ako Odosielateľa a Prijímateľa Kontraktu prostredníctvom Platformy FLEXIGATE a Vygenerovaní obchodu podľa Všeobecných obchodných podmienok Platformy FLEXIGATE, resp. aj v iných prípadoch podľa dohody Zmluvných strán, sa Zmluvné strany zaväzujú postupovať v súlade s touto Zmluvou.
  4. Zmluvné strany týmto vyhlasujú, že predmetom Zmluvy nie je spoločný postup ani akákoľvek iná koordinácia pri realizácii a plnení Kontraktov.

**Postup pri prevode Kontraktu**

* 1. Odosielateľ sa po vygenerovaní obchodu na Platforme FLEXIGATE zaväzuje previesť Kontrakt na Prijímateľa a vykonať všetky potrebné úkony vo vzťahu k spoločnosti SEPS (najmä zadať prevod v Informačnom systéme Damas Energy, ďalej len „**IS DAE**“) aby došlo k zavŕšeniu prevodu Kontraktu na Prijímateľa a finančne sa vysporiadať s Prijímateľom (čl. III tejto Zmluvy). Zavŕšením prevodu Kontraktu sa na účely tejto Zmluvy rozumie automatické potvrdenie prevodu Kontraktu v IS DAE po jeho zadaní Odosielateľom a potvrdení Prijímateľom, resp. schválenie zo strany operátora spoločnosti SEPS v prípade potreby navýšenia finančnej zábezpeky zo strany Prijímateľa.
  2. Prijímateľ sa po vygenerovaní obchodu na Platforme FLEXIGATE zaväzuje prevziať Kontrakt a vykonať všetky potrebné úkony vo vzťahu k spoločnosti SEPS (najmä schváliť prevod Kontraktu v IS DAE) a finančne sa vysporiadať s Odosielateľom (čl. III tejto Zmluvy).
  3. Zmluvné strany sa zaväzujú po celú dobu trvania zmluvného vzťahu založeného touto Zmluvou spĺňať všetky podmienky podľa všeobecne záväzných právnych predpisov, Prevádzkového poriadku spoločnosti SEPS, Rámcovej dohody, Používateľskej príručky pre prevody kontraktov v Informačnom systéme Damas Energy (ďalej len „**Používateľská príručka**“), vrátane poskytnutia finančného zabezpečenia spoločnosti SEPS, ktoré sú pre prevody Kontraktov vyžadované.
  4. Zmluvné strany sa zaväzujú realizovať potrebné úkony v IS DAE v primeranom časovom predstihu vopred, aby došlo k zavŕšeniu prevodu Kontraktu z Odosielateľa na Prijímateľa a zo strany Prijímateľa mohol byť Kontrakt riadne plnený.

**III.**

**Finančné vysporiadanie prevodu Kontraktu**

* 1. Finančným vysporiadaním prevodu Kontraktu sa na účely tejto Zmluvy rozumie rozdiel medzi sumou, ktorá je cenou za poskytovanie podporných služieb podľa uzatvoreného Kontraktu (a Rámcovej dohody) uhrádzanou zo strany spoločnosti SEPS a odplatou za prevod Kontraktu dohodnutou Zmluvnými stranami. Finančné vysporiadanie za prevod Kontraktu môže byť

(i) kladné, t. j. suma podľa dohody Zmluvných strán je vyššia ako cena za poskytovanie podporných služieb podľa uzatvoreného Kontraktu (a Rámcovej dohody) uhrádzanou zo strany spoločnosti SEPS, t. j. Prijímateľ Kontraktu uhrádza finančné vysporiadanie Odosielateľovi alebo

(ii) záporné, t. j. suma podľa dohody Zmluvných strán je nižšia ako cena za poskytovanie podporných služieb podľa uzatvoreného Kontraktu (a Rámcovej dohody), uhrádzanou zo strany spoločnosti SEPS, Odosielateľ uhrádza finančné vysporiadanie Prijímateľovi alebo

(iii) nulové, ak je suma podľa dohody Zmluvných strán rovnaká ako cena za poskytovanie podporných služieb podľa uzatvoreného Kontraktu (a Rámcovej dohody) uhrádzanou zo strany spoločnosti SEPS, t.j. Zmluvné strany si neuhrádzajú žiadne vysporiadanie.

Pre vylúčenie pochybností sa uvádza, že odplatou za prevod Kontraktu dohodnutou Zmluvnými stranami sa rozumie suma podľa Vygenerovaného obchodu v súlade so Všeobecnými obchodnými podmienkami Platformy FLEXIGATE.

* 1. Zmluvné strany sa zaväzujú vzájomne finančne vysporiadať, t. j. uhradiť si finančné vysporiadanie prevodu Kontraktu podľa tejto Zmluvy. Kladné finančné vysporiadanie uhradí v lehote splatnosti Prijímateľ Odosielateľovi, záporné finančné vysporiadanie uhradí v lehote splatnosti Odosielateľ Prijímateľovi.
  2. Zmluvné strany sa dohodli, že faktúry podľa tejto Zmluvy vystavuje tá Zmluvná strana, v prospech ktorej sa uhrádza kladné finančné vysporiadanie. Zmluvná strana vystaví faktúru podľa tejto Zmluvy do XX dní odo dňa zavŕšenia prevodu Kontraktu v IS DAE. Faktúru odošle druhej Zmluvnej strane formou e-mailu na kontaktnú e-mailovú adresu Zmluvnej strany (\*), s čím obe Zmluvné strany vyjadrujú podpisom tejto Zmluvy súhlas, pokiaľ sa Zmluvné strany nedohodnú inak (napríklad dohoda o elektronickej fakturácii). Faktúry budú vystavené podľa všeobecne záväzných právnych predpisov, najmä zákona č. 222/2004 Z. z. o dani z pridanej hodnoty v znení neskorších predpisov.
  3. K sume finančného vysporiadania bude uplatnená daň z pridanej hodnoty podľa všeobecne záväzných právnych predpisov platných v čase uskutočnenia zdaniteľného plnenia.
  4. Splatnosť faktúry je XX dní odo dňa jej vystavenia. Pokiaľ deň splatnosti faktúry podľa predchádzajúcej vety pripadne na sobotu, nedeľu, alebo deň pracovného pokoja, za deň splatnosti sa považuje najbližší nasledujúci pracovný deň. Za zaplatenie faktúry sa považuje pripísanie fakturovanej čiastky v prospech účtu veriteľa.

**IV.**

**Zodpovednosť za škodu a omeškanie**

* 1. Zmluvné strany venujú zvýšenú pozornosť predchádzaniu škodám, a hlavne všeobecnej prevencii vzniku škôd podľa platných predpisov. Zmluvná strana, ktorá porušuje svoju povinnosť, alebo ktorá s prihliadnutím ku všetkým okolnostiam má vedieť, že poruší svoju povinnosť zo Zmluvy, je povinná oznámiť druhej Zmluvnej strane povahu prekážky, ktorá jej bráni alebo bude brániť v plnení povinností a o jej dôsledkoch. Správa musí byť podaná bez zbytočného odkladu potom, ako sa povinná Zmluvná strana o prekážke dozvedela, alebo potom, ako sa pri náležitej starostlivosti mohla dozvedieť. Zmluvná strana je oprávnená požadovať náhradu škody, ktorá bola spôsobená porušením povinnosti druhou Zmluvou stranou.
  2. Právo na náhradu škody sa riadi ustanoveniami všeobecne záväzných právnych predpisov, najmä ustanoveniami Obchodného zákonníka.
  3. Zmluvné strany sa dohodli, že v prípade omeškania s úhradou splatného záväzku podľa tejto Zmluvy je druhá Zmluvná strana oprávnená fakturovať úrok z omeškania podľa § 369 ods. 2 Obchodného zákonníka a to za každý začatý deň omeškania.

**V.**

**Záväzok mlčanlivosti**

* 1. Zmluvné strany sa zaväzujú, že obchodné alebo technické informácie, ktoré sú súčasťou tejto Zmluvy alebo s ktorými budú Zmluvné strany oboznámené v priebehu trvania zmluvného vzťahu založeného touto Zmluvou, sú predmetom obchodného tajomstva a nebudú použité na akýkoľvek iný, než zmluvný účel a nebudú sprístupnené tretej osobe. Zmluvné strany sú si vedomé následkov, ktoré môžu byť voči ním uplatňované v prípade porušenia tohto záväzku. Toto ustanovenie sa nevzťahuje na údaje známe pred uzavretím Zmluvy alebo na údaje všeobecne známe.
  2. Zmluvné strany sa zaväzujú, že budú zachovávať mlčanlivosť o všetkých poznatkoch a informáciách, ktoré si navzájom poskytli pri vzájomných rokovaniach o uzavretí Zmluvy, ako aj o všetkých poznatkoch a informáciách, ktoré získajú v súvislosti s výkonom práv a povinností vyplývajúcich zo Zmluvy; tento záväzok mlčanlivosti sa nevzťahuje na prípady, ak niektorá zo Zmluvných strán poskytne informácie alebo písomnosti súvisiace so Zmluvou tretím osobám, ktoré jej poskytujú odborné služby a ktoré majú zákonom uloženú povinnosť mlčanlivosti (napr. advokátom v súvislosti s poskytovaním právnej pomoci, daňovým poradcom v súvislosti s poskytovaním daňového poradenstva) alebo povinnosť poskytnúť informácie alebo písomnosti súvisiace so Zmluvou vyplýva zo všeobecne záväzného právneho predpisu.
  3. Zmluvné strany sa zároveň zaväzujú, že nič z toho, čo sa v súvislosti so Zmluvou dozvedeli alebo ešte len dozvedia, nepoužijú v rozpore so záujmami druhej Zmluvnej strany. Tento záväzok mlčanlivosti platí i po skončení Zmluvy; od tejto povinnosti môže byť Zmluvná strana oslobodená len v prípade, ak tak ustanovuje všeobecne záväzný právny predpis alebo písomným vyhlásením druhej Zmluvnej strany.

**VI.**

**Trvanie zmluvného vzťahu**

* 1. Táto Zmluva sa uzatvára na dobu neurčitú.
  2. Zmluvný vzťah založený touto Zmluvou možno ukončiť

1. písomnou dohodou Zmluvných strán,
2. písomnou výpoveďou ktorejkoľvek zo Zmluvných strán s (\*) mesačnou výpovednou lehotou, ktorá začína plynúť prvým dňom kalendárneho mesiaca nasledujúceho po mesiaci, v ktorom bola výpoveď Zmluvnej strane doručená,
3. odstúpením od Zmluvy z dôvodov podstatného porušenia povinností vyplývajúcich z tejto Zmluvy, alebo z dôvodov, pre ktoré pripúšťa odstúpenie od zmluvy Obchodný zákonník.
   1. Ktorákoľvek Zmluvná strana je oprávnená vypovedať túto Zmluvu aj bez udania dôvodu.
   2. Zmluvná strana je oprávnená odstúpiť od tejto Zmluvy v prípade, ak druhá Zmluvná strana vstúpi do likvidácie, alebo podá návrh na preventívne konanie podľa zákona č. 111/2022 Z. z. o riešení hroziaceho úpadku a o zmene a doplnení niektorých zákonov v znení neskorších predpisov, ak bol Zmluvnou stranou alebo na Zmluvnú stranu podaný návrh na vyhlásenie konkurzu, či povolenie reštrukturalizácie, začaté konkurzné konanie, vyhlásený konkurz, začaté reštrukturalizačné konanie, povolená reštrukturalizácia, alebo ak bol konkurz zrušený pre nedostatok majetku.

**VII.**

**Doručovanie a komunikácia**

1. Komunikácia Zmluvných strán prebieha prevažne formou elektronickej komunikácie doručovaním správ na e-mailové adresy Zmluvných strán uvedené v tejto Zmluve. Zmena emailovej adresy je voči druhej Zmluvnej strane účinná momentom preukázateľného doručenia písomného oznámenia s uvedením nových údajov druhej Zmluvnej strane. Výmena informácií v zmysle predchádzajúcej vety prebieha výlučne na úrovni zástupcov štatutárnych orgánov Zmluvných strán, v opačnom prípade nie je pre druhú Zmluvnú stranu záväzná. Taktiež v zásadných otázkach týkajúcich sa zmluvného vzťahu, znenia, platnosti alebo účinnosti Zmluvy sú oprávnení komunikovať výlučne zástupcovia štatutárnych orgánov Zmluvných strán. Komunikácia iných osôb o uvedených zásadných otázkach nie je pre Zmluvné strany záväzná.

**VIII.**

**Záverečné ustanovenia**

* 1. Zmluva nadobúda platnosť a účinnosť dňom jej podpísania oboma Zmluvnými stranami.
  2. Táto Zmluva sa riadi právnymi predpismi platnými v Slovenskej republike a to najmä ustanoveniami Obchodného zákonníka.
  3. Táto Zmluva je vyhotovená v dvoch rovnopisoch s platnosťou originálu, z ktorých každá Zmluvná strana obdrží jedno vyhotovenie.
  4. Zmluvné strany sa zaväzujú navzájom sa včas a presne informovať o všetkých zmenách skutočností uvedených v tejto Zmluve a poskytovať si všetky informácie, ktoré by mohli mať vplyv na jej plnenie. Zmluvné strany sa tiež zaväzujú navzájom sa písomne informovať o všetkých skutočnostiach, ktorých sú si vedomé a ktoré by mohli viesť ku škodám, a budú sa usilovať odvrátiť hroziace škody.
  5. V prípade, ak akékoľvek ustanovenie tejto Zmluvy alebo sa stane neplatným, neúčinným a/alebo nevykonateľným, nie je tým dotknutá platnosť, účinnosť a/alebo vykonateľnosť ostatných ustanovení, pokiaľ to nevylučuje v zmysle príslušných právnych predpisov samotná povaha takého ustanovenia. V takom prípade sa Zmluvné strany zaväzujú bez zbytočného odkladu nahradiť takéto neplatné, neúčinné alebo nevymáhateľné ustanovenie novým ustanovením, ktorého predmet bude v maximálnej možnej miere zodpovedať zmyslu a účelu pôvodného ustanovenia.
  6. Zmluvné strany sa môžu dohodnúť na odlišnej úprave vzájomných práv a povinností ako je dojednaná rámcovo touto Zmluvou, pričom úprava v tejto Zmluve sa použije v prípade, ak sa Zmluvné strany nedohodnú v konkrétnom prípade inak.
  7. Všetky zmeny a doplnky tejto Zmluvy musia byť vykonané písomne.
  8. Prípadné spory, ktoré vzniknú v súvislosti s plnením predmetu tejto Zmluvy budú prednostne riešené dohodou Zmluvných strán. V prípade, ak sa Zmluvné strany nedohodnú na zmierlivom riešení sporu, Zmluvné strany sú oprávnené riešiť vzniknuté spory súdnou cestou na príslušnom všeobecnom súde Slovenskej republiky.
  9. Zmluvné strany vyhlasujú, že si túto Zmluvu riadne prečítali a potvrdzujú, že táto Zmluva je zrozumiteľná a určitá a vyjadruje ich skutočnú, slobodnú a vážnu vôľu, nie je uzatvorená v tiesni za nápadne nevýhodných podmienok a na znak súhlasu ju prostredníctvom oprávnených osôb vlastnoručne podpísali.

V [\*], dňa [\*] V [\*], dňa [\*]

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

[\*] [\*]